Vor dem Gesetz

Antaŭ la leĝo (germane: Vor dem Gesetz) estas novelo de Franz Kafka, kiu aperas en la romano "Der Proceß" ĉe la fino, kiel rakonto rakontita de la pastro al la ĉefrolulo Jozefo K. La rakonto aperis kiel sendependa historio en la novjara eldono de 1915 de la juda semajnaĵo Selbstwehr, kaj poste en 1919 Kampara kuracisto aperis en la kolekto de rakontoj, kaj estis publikigita kiel parto de la romano "Der Proceß" nur kiam la romano estis eldonita, en 1925.

Antaŭ la leĝo estas parabolo, kiu traktas ekzistecan demandon, kiun homo devas trakti en sia vivo.

La temo de la rakonto estas la deziro akiri permeson eniri la leĝon, aspiro kiu ne realiĝas ĝis la morto de la vilaĝano. Ĝi montras vilaĝanon sidantan antaŭ la leĝo kaj atendanta, ke la gardisto ĉe la pordego donu al li permeson eniri. La vilaĝano sidas kaj atendas la permeson de la gardisto, kredante, ke liaj ŝancoj trapasi la pordegon sen tia permeso estas malgrandegaj, konsiderante la fizikan avantaĝon de la gardisto kaj la fakto ke laŭ la gardisto, ekzistas eĉ pli fortaj gardistoj laŭ la vojo. La vilaĝano provas kaĵoli la gardiston por permesi lin enen, sed ne provas pasi tra la pordego laŭ aliaj manieroj. Manke de permeso li sidas kaj grumblas dum jaroj. Je la fino de sia vivo li mobilizas ĉiujn siajn intelektajn povojn kaj demandas la gardiston kiel eblas ke kvankam ĉiuj homoj volas eniri la leĝon neniu krom li mem venis al la pordego dum ĉiuj tiuj jaroj. La gardisto respondas, ke la pordego estis destinita sole por la vilaĝano kaj ke ĝi nun devus esti fermita.

 Eksteraj ligiloj 

Kategorio:Fabloj
Kategorio:Romanoj de Franz Kafka
Kategorio:Literaturo de Ĉeĥio
Kategorio:Rakontoj